कड़ाके की ठंड से गेहूं, चना फसलों को मिल रहा फायदा
कड़ाके की ठंड से गेहूं, चना फसलों को मिल रहा फायदा
बदनावर| कड़ाके की ठंड से गेहूं की फसल को काफी लाभ मिल रहा है। गेहूं में बालियां आने लगी हैं। डेढ़ से दो माह के भीतर उपज मंडी में आने लगेगी। सिंचाई के लिए पानी के अभाव के बावजूद ठंड फसलें पकाने में सहायक सिद्ध हो रही है। ठंड से चना, मसूर, लहसुन और मैथी की फसलों को भी काफी फायदा हो रहा है। चना और मसूर फसलों में फूल आने लगे हैं।
किसानों की माने तो पड़ रही ठंड फसलों के लिए काफी मुफीद है। किसानों का कहना है गेहूं में अभी दो सिंचाई की और जरूरत है। पानी के अभाव में उत्पादन में कुछ कमी जरूर आएगी। लहसुन उत्पादक किसानों में कुछ मायूसी जरूर है, क्योंकि फसल में अभी पांच बार पानी देने की आवश्यकता है। पौधों की बढ़वार को लेकर थोड़ा संतोष है। किसानों का कहना है कि कुछ दिनों तक यदि ठंड इसी तरह रही तो फसलों को नया जीवनदान मिल जाएगा।
awa_Deva awa_Deva hin_Deva hin_Deva